CELEX: 32015D0991
Language: mt
Date: 2015-06-19 00:00:00
Title: Deċiżjoni tal-Kunsill (UE) 2015/991 tad-19 ta' Ġunju 2015 li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi tar-Regolamenti tan-NU Nri 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 u 135, dwar Regolament tan-NU ġdid dwar is-sikurezza ta' vetturi elettriċi tal-kategorija L, u dwar emendi tar-Riżoluzzjoni Konsolidata dwar il-Kostruzzjoni tal-Vetturi (R.E.3)

25.6.2015   
            
            
               MT
            
            
               Il-Ġurnal Uffiċjali tal-Unjoni Ewropea
            
            
               L 159/62
            
         DEĊIŻJONI TAL-KUNSILL (UE) 2015/991
   tad-19 ta' Ġunju 2015
   li tistabbilixxi l-pożizzjoni li għandha tiġi adottata f'isem l-Unjoni Ewropea fil-Kumitati rilevanti tal-Kummissjoni Ekonomika għall-Ewropa tan-Nazzjonijiet Uniti fir-rigward tal-proposti għal emendi tar-Regolamenti tan-NU Nri 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 u 135, dwar Regolament tan-NU ġdid dwar is-sikurezza ta' vetturi elettriċi tal-kategorija L, u dwar emendi tar-Riżoluzzjoni Konsolidata dwar il-Kostruzzjoni tal-Vetturi (R.E.3)
   IL-KUNSILL TAL-UNJONI EWROPEA,
   Wara li kkunsidra t-Trattat dwar il-Funzjonament tal-Unjoni Ewropea, u b'mod partikolari l-Artikolu 114, flimkien mal-Artikolu 218(9) tiegħu,
   Wara li kkunsidra l-proposta mill-Kummissjoni Ewropea,
   Billi:
   
               (1)
            
            
               B'konformità mad-Deċiżjoni tal-Kunsill 97/836/KE (1), l-Unjoni ssieħbet fil-Ftehim tal-Kummissjoni Ekonomika għall-Ewropa tan-Nazzjonijiet Uniti (NU/KEE) dwar l-adozzjoni ta' preskrizzjonijiet tekniċi uniformi għall-vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għar-rikonoxximent reċiproku tal-approvazzjonijiet mogħtija abbażi ta' dawn il-preskrizzjonijiet (“il-Ftehim Rivedut tal-1958”).
            
         
               (2)
            
            
               B'konformità mad-Deċiżjoni tal-Kunsill 2000/125/KE (2), l-Unjoni ssieħbet fil-Ftehim li jistabbilixxi regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti (“Ftehim Parallel”).
            
         
               (3)
            
            
               Id-Direttiva 2007/46/KE tal-Parlament Ewropew u tal-Kunsill (3) issostitwixxiet is-sistemi ta' approvazzjoni tal-Istati Membri bi proċedura ta' approvazzjoni tal-Unjoni u stabbilixxiet qafas armonizzat li fih dispożizzjonijiet amministrattivi u rekwiżiti tekniċi ġenerali għall-vetturi, sistemi, komponenti u unitajiet tekniċi separati ġodda kollha. Dik id-Direttiva inkorporat ir-Regolamenti tan-NU fis-sistema tal-UE għall-approvazzjoni tat-tip, jew bħala rekwiżiti għall-approvazzjoni tat-tip jew inkella bħala alternattivi għal-leġiżlazzjoni tal-Unjoni. Minn mindu ġiet adottata dik id-Direttiva, ir-Regolamenti tan-NU qegħdin jiġu inkorporati dejjem aktar fil-leġiżlazzjoni tal-Unjoni fil-qafas tal-approvazzjoni tat-tip tal-UE.
            
         
               (4)
            
            
               Fid-dawl tal-esperjenza u tal-iżviluppi tekniċi, ir-rekwiżiti relatati ma' ċerti elementi jew karatteristiċi koperti bir-Regolamenti tan-NU Nri 14, 17, 28, 29, 41, 49, 51, 54, 59, 80, 83, 95, 100, 101, 109, 117, 134 u 135, u bir-Riżoluzzjoni Konsolidata dwar il-Kostruzzjoni tal-Vetturi (R.E.3), jeħtieġ li jiġu adattati.
            
         
               (5)
            
            
               Sabiex jiġu armonizzati d-dispożizzjonijiet rilevanti dwar is-sikurezza għall-approvazzjoni tat-tip ta' vetturi bil-mutur, ir-Regolament tan-NU il-ġdid dwar il-vetturi elettriċi tal-kategorija L għandu jiġi adottat. Barra minn hekk, jeħtieġ li jiġu adottati emendi għar-Riżoluzzjoni Konsolidata dwar il-Kostruzzjoni tal-Vetturi (R.E. 3) biex jirriflettu l-progress tekniku.
            
         
               (6)
            
            
               Għaldaqstant, jeħtieġ li tiġi stabbilita l-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim tal-1958 Rivedut u fil-Kumitat Eżekuttiv tal-Ftehim Parallel, fir-rigward tal-adozzjoni ta' dawk l-atti tan-NU,
            
         ADOTTA DIN ID-DEĊIŻJONI:
   Artikolu 1
   Il-pożizzjoni li għandha tiġi adottata f'isem l-Unjoni fil-Kumitat Amministrattiv tal-Ftehim Rivedut tal-1958 u fil-Kumitat Eżekuttiv tal-Ftehim Parallel mit-23 sas-26 ta' Ġunju 2015 għandha tkun li tivvota favur l-atti tan-NU elenkati fl-Anness ta' din id-Deċiżjoni.
   Artikolu 2
   Din id-Deċiżjoni għandha tidħol fis-seħħ fid-data tal-adozzjoni tagħha.
   
      Magħmul fi Brussell, id-19 ta' Ġunju 2015
      
         
            Għall-Kunsill
         
         
            Il-President
         
         J. REIRS
      
   
   
      (1)  Deċiżjoni tal-Kunsill 97/836/KE tas-27 ta' Novembru 1997 bil-ħsieb tal-adeżjoni tal-Komunità Ewropea mal-Ftehim tal-Kummissjoni Ekonomika għall-Ewropa tan-Nazzjonijiet Uniti dwar l-adozzjoni ta' preskrizzjonijiet tekniċi uniformi għal vetturi bir-roti, tagħmir u partijiet li jistgħu jitwaħħlu u/jew jintużaw fuq vetturi bir-roti u l-kundizzjonijiet għal rikonoxximent reċiproku ta' approvazzjonijiet mogħtija abbażi ta' dawn il-preskrizzjonijiet (“Il-Ftehim tal-1958 Rivedut”) (ĠU L 346, 17.12.1997, p. 78).
   
      (2)  Deċiżjoni tal-Kunsill 2000/125/KE tal-31 ta' Jannar 2000 dwar il-konklużjoni tal-Ftehim dwar l-istabbiliment ta' regolamenti tekniċi globali għall-vetturi bir-roti, tagħmir u partijiet li jistgħu jitwaħħlu u/jew jintużaw f'vetturi bir-roti (“Ftehim Parallel”) (ĠU L 35, 10.2.2000, p. 12).
   
      (3)  Direttiva 2007/46/KE tal-Parlament Ewropew u tal-Kunsill tal-5 ta' Settembru 2007 li tistabbilixxi kwadru għall-approvazzjoni ta' vetturi bil-mutur u l-karrijiet tagħhom, u ta' sistemi, komponenti u unitajiet tekniċi separati maħsuba għal tali vetturi (“Direttiva Kwadru”) (ĠU L 263, 9.10.2007, p. 1).
   
      ANNESS
      
                  Proposta għas-Suppliment 6 tas-serje ta' emendi 07 tar-Regolament Nru 14 (Ankraġġi taċ-ċinturini tas-sikurezza)
               
               
                  ECE/TRANS/WP.29/2015/46
               
            
                  Proposta għas-Suppliment 3 tas-serje ta' emendi 08 tar-Regolament Nru 17 (Saħħa tas-sit)
               
               
                  ECE/TRANS/WP.29/2015/47
               
            
                  Proposta għas-Suppliment 4 tas-serje ta' emendi oriġinali tar-Regolament Nru 28 (Apparati ta' twissija akustika)
               
               
                  ECE/TRANS/WP.29/2015/60
               
            
                  Proposta għas-Suppliment 3 tas-serje ta' emendi 03 tar-Regolament Nru 29 (Kabini ta' vetturi kummerċjali)
               
               
                  ECE/TRANS/WP.29/2015/48
               
            
                  Proposta għas-Suppliment 3 tas-serje ta' emendi 04 tar-Regolament Nru 41 (Emissjonijiet ta' ħsejjes tal-muturi)
               
               
                  ECE/TRANS/WP.29/2015/61
               
            
                  Proposta għas-Suppliment 3 tas-serje ta' emendi 06 tar-Regolament Nru 49 (Emissjonijiet ta' magni ta' tqabbid bil-kompressjoni u ta' tqabbid bl-ispark plaggs (LPG u CNG))
               
               
                  ECE/TRANS/WP.29/2015/55
               
            
                  Proposti għas-serje ta' emendi 03 tar-Regolament Nru 51 (Storbju tal-vetturi tal-kategoriji M u N)
               
               
                  ECE/TRANS/WP.29/2015/62
               
            
                  Proposta għas-Suppliment 20 tar-Regolament Nru 54 (Tajers għal vetturi kummerċjali u l-karrijiet tagħhom)
               
               
                  ECE/TRANS/WP.29/2015/66
               
            
                  Proposta għas-Suppliment 1 tas-serje ta' emendi 02 tar-Regolament Nru 59 (Sistemi ta' silenzjament ta' sostituzzjoni)
               
               
                  ECE/TRANS/WP.29/2015/63
               
            
                  Proposta għas-Suppliment 1 tas-serje ta' emendi 03 tar-Regolament Nru 80 (Saħħa tas-sits u l-ankoraġġi tagħhom (buses))
               
               
                  ECE/TRANS/WP.29/2015/49
               
            
                  Proposta għas-Suppliment 5 tas-serje ta' emendi 06 tar-Regolament Nru 83 (Emissjonijiet tal-vetturi tal-kategoriji M1 u N1)
               
               
                  ECE/TRANS/WP.29/2015/56
               
            
                  Proposta għas-Suppliment 1 tas-serje ta' emendi 07 tar-Regolament Nru 83 (Emissjonijiet tal-vetturi tal-kategoriji M1 u N1)
               
               
                  ECE/TRANS/WP.29/2015/57
               
            
                  Proposta għas-Suppliment 5 tas-serje ta' emendi 03 tar-Regolament Nru 95 (Kolliżjoni laterali)
               
               
                  ECE/TRANS/WP.29/2015/50
               
            
                  Proposta għas-Suppliment 4 tas-serje ta' emendi 01 tar-Regolament Nru 100 (Sikurezza tal-batterija ta' vetturi elettriċi)
               
               
                  ECE/TRANS/WP.29/2015/51
               
            
                  Proposta għas-Suppliment 2 tas-serje ta' emendi 02 tar-Regolament Nru 100 (Sikurezza tal-batterija ta' vetturi elettriċi)
               
               
                  ECE/TRANS/WP.29/2015/52
               
            
                  Proposta għas-Suppliment 5 għas-serje ta' emendi 01 tar-Regolament Nru 101 (Emissjonijiet tas-CO2/konsum tal-fjuwil)
               
               
                  ECE/TRANS/WP.29/2015/58
               
            
                  Proposta għas-Suppliment 7 tal-verżjoni oriġinali tar-Regolament Nru 109 (Tajers pnewmatiċi miksijin mill-ġdid għal vetturi kummerċjali u l-karrijiet tagħhom)
               
               
                  ECE/TRANS/WP.29/2015/67
               
            
                  Proposta għas-Suppliment 8 tas-serje ta' emendi 02 tar-Regolament Nru 117 (Reżistenza għad-dawrien, ħsejjes fid-dawrien u qbid fl-imxarrab tat-tajers)
               
               
                  ECE/TRANS/WP.29/2015/65
               
            
                  Proposta għas-Suppliment 1 tar-Regolament Nru [134] (Vetturi tal-idroġenu u taċ-ċelloli tal-fjuwil (HFCV))
               
               
                  ECE/TRANS/WP.29/2015/53
               
            
                  Proposta għas-Suppliment 1 tar-Regolament Nru [135] (Impatt fil-Ġenb ma' Arblu (PSI))
               
               
                  ECE/TRANS/WP.29/2015/54
               
            
                  Proposta għas-Suppliment 1 tas-serje ta' emendi 01 tar-Regolament Nru [135] (Impatt fil-Ġenb ma' Arblu (PSI))
               
               
                  ECE/TRANS/WP.29/2015/71
               
            
                  Abbozz ta' Regolament dwar is-sikurezza tal-vetturi elettriċi tal-kategorija L
               
               
                  ECE/TRANS/WP.29/2015/69
               
            
                  Proposta għal emendi tar-Riżoluzzjoni Konsolidata dwar il-Kostruzzjoni ta' Vetturi (R.E.3)
               
               
                  ECE/TRANS/WP.29/2015/35